钦定古今图书集成/明伦汇编/氏族典/第130卷 > 《题陈氏族谱序》夏镞
## 钦定古今图书集成/明伦汇编/氏族典/第130卷 > 《题陈氏族谱序》夏镞

“近时人家立谱，多取名人显宦为宗祖，而以己之宗
祖为他人子孙，冒昧可笑，此谱不时修之故也。”吾邑
妙山陈氏之《谱》，尝一再修于元延祐、国朝永乐间，嗣
兹累累修葺，皆不妄攀阿，可以观家风矣。初，知州伴
菊公，与长史木庵赵先生，吾从曾祖前都御史，同时
为姻交，文行无不同，三家又同时修谱，义例一致，盖
互相商定者也。陈之中叶，曰子良、曰仲述，叔侄相继
出后他姓，为丁、为仇，其去仇归陈，亦自知州公始。丁
因循至今，敏之方切愤念，续修兹谱，搜索疏远，亟以
收族人之心，誓必讫事于前人无失，可谓祖孙一心
殚力本始者矣。寒家至台，姻籍无先陈氏。予曾祖姑
敏之从曾祖妣先大父娶焉，吾女嫁“焉，吾二孙科极，
又娶焉。”夏氏先今名姓《班谱》中，敏之求予题其首，不
得辞。